Aug 03,2016
వొల్టస్‌ లాభాల్లో 54% వృద్ధి
న్యూఢిల్లీ : టాటా గ్రూపునకు చెందిన వొల్టస్‌ కంపెనీ క్రితం జులై 30తో ముగిసిన తొలి త్రైమాసికం (క్యూ1)లో 53.71 శాతం వృద్ధితో రూ.157.62 కోట్ల నికర లాభాలు సాధించింది. అధిక అమ్మకాలు ఆకర్షణీయ ఫలితాలకు మద్దతు చేశాయని ఆ కంపెనీ పేర్కొంది. 2015 ఇదే జూన్‌తో ముగిసిన త్రైమాసికంలో రూ.102.54 కోట్ల లాభాలు నమోదు చేసుకుంది. క్రితం క్యూ1లో వొల్టస్‌ నికర అమ్మకాలు 18.16 శాతం పెరిగి రూ.1,844.81 కోట్లకు చేరాయి. గతేడాది ఇదే త్రైమాసికంలో రూ.1,561.17 కోట్ల అమ్మకాలు చేసింది. ఎలక్ట్రో-మెకానికల్‌ ప్రాజెక్టులు, సర్వీసుల నుంచి రూ.2.96 శాతం పెరిగి రూ.580.21 కోట్లు, ఇంజనీరింగ్‌ ప్రొడక్టుల రెవెన్యూ 1.31 శాతం పెరిగి రూ.69.14 కోట్లు, ఎసి వ్య్పాఆరం రెవెన్యూ ఏకంగా 28.86 శాతం వృద్ధితో రూ.1,195.62 కోట్లుగా నమోదయ్యింది. మంగళవారం బిఎస్‌ఇలో వొల్టస్‌ లిమిటెడ్‌ షేర్‌ విలువ 1.47 శాతం తగ్గి రూ.365.25 వద్ద ముగిసింది.
మీ స్నేహితులకు రికమెండ్ చెయ్యండి